pythainlp/thaigov-v2-corpus-22032023 huggingface dataset:
วันจันทร์ที่ 26 กันยายน 2565
​รองนายกฯ ประวิตร สั่งดูแลการจับจ่ายของประชาชนช่วงเทศกาลกินเจ ขอความร่วมมือผู้ประกอบการไม่ฉวยโอกาสปรับขึ้นราคาไม่เป็นธรรรม
​รองนายกฯ ประวิตร สั่งดูแลการจับจ่ายของประชาชนช่วงเทศกาลกินเจ ขอความร่วมมือผู้ประกอบการไม่ฉวยโอกาสปรับขึ้นราคาไม่เป็นธรรรม
วันนี้ (26 กันยายน 2565) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี ได้กำชับกระทรวงพาณิชย์ และหน่วยงานที่เกี่ยวข้อง ให้ดูแลการจับจ่ายใช้สอยของประชาชนในช่วงเทศกาลกินเจ 2565 ซึ่งปีนี้ตรงกับช่วงวันที่ 26 ก.ย.- 4 ต.ค. โดยให้สำรวจรายการอาหาร ทั้งอาหารเจ และอาหารปกติ ตลอดจนพืชผัก เครื่องปรุงรส ฯลฯ ให้อยู่ในราคาที่เหมาะ ไม่สูงเกินสมควร เพื่อเป็นการป้องกันการฉวยโอกาสปรับขึ้นราคาสินค้าเอาเปรียบประชาชนในช่วงเทศกาลกินเจ ดูแลผู้บริโภคไม่ให้ได้รับความเดือดร้อนในเรื่องค่าครองชีพในภาวะเศรษฐกิจที่กำลังฟื้นตัว
ทั้งนี้ รัฐบาลขอความร่วมมือพ่อค้าแม่ค้า ผู้ประกอบการ ไม่ควรฉวยโอกาสปรับขึ้นราคาโดยไม่เป็นธรรม เพราะถือเป็นการเอารัดเอาเปรียบผู้บริโภค และขอเน้นย้ำให้ผู้ประกอบการปิดป้ายแสดงราคาจำหน่ายให้ชัดเจน เพื่อง่ายในการตรวจสอบราคาและเพื่อความสะดวกของประชาชน นอกจากนี้ การไม่ปิดป้ายแสดงราคาสินค้า ยังมีโทษตามกฎหมายด้วย ทั้งนี้ หากประชาชนพบเห็นการจำหน่ายสินค้าหรือบริการที่ไม่เป็นธรรม สามารถแจ้งได้ที่สายด่วน 1569 หรือสำนักงานพาณิชย์จังหวัด
“เทศกาลกินเจของทุกปีจะเป็นช่วงประชาชนจะมีการจับจ่ายใช้สอยมากขึ้น ช่วยกระตุ้นเศรษฐกิจได้อีกทางหนึ่ง แต่เนื่องจากปีนี้ยังอยู่ในช่วงการฟื้นตัวจากโควิด19 กำลังซื้อประชาชนยังไม่กลับมาเต็มที่ รองนายกรัฐมนตรีจึงกำชับให้หน่วยงานเกี่ยวข้องกำกับดูแลเรื่องราคาสินค้า พร้อมขอความร่วมมือผู้ประกอบการค้าขายในราคาที่เป็นธรรม”น.ส.ไตรศุลี กล่าว
...........................
วันศุกร์ที่ 7 ตุลาคม 2565
กรมเจ้าท่า กระทรวงคมนาคม นำเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ “โนรู”
...
กรมเจ้าท่า กระทรวงคมนาคม นำเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ “โนรู”
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรูในหลายพื้นที่ ซึ่งปัจจุบันได้ลดระดับเป็นพายุดีเปรสชัน พัดเข้าประเทศไทยตั้งแต่เมื่อวันที่ 29 กันยายน 2565 กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคมนายอธิรัฐ รัตนเศรษฐ ได้มอบหมายให้กรมเจ้าท่า ดำเนินการเร่งช่วยเหลือผู้ประสบภัย
โดยในวันที่ 6 ตุลาคม 2565 กรมเจ้าท่า บูรณาการร่วมกับจังหวัดและหน่วยงานที่เกี่ยวข้อง เข้าช่วยเหลือผู้ประสบอุทกภัย โดยตั้งศูนย์อำนวยการ 8 จุด เจ้าหน้าที่ 70 นาย เรือ 15 ลำ รถ 21 คัน ถุงยังชีพ 100 ถุง ข้าวกล่อง 50 กล่อง แจกน้ำดื่ม 3,580 ขวด ดังนี้
สำนักงานเจ้าท่าภูมิภาคที่ 1 และสำนักงานพัฒนาและบำรุงรักษาทางน้ำที่ 7 ร่วมตรวจสอบในอำเภอเมืองเชียงใหม่ พบว่าระดับน้ำในตัวเมืองเชียงใหม่กลับเข้าสู่สภาวะปกติ โดยได้บูรณาการร่วมกับจังหวัดและเทศบาลทำความสะอาด Big cleaning และในเวลา 12.40 น. นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า ได้มอบหมายให้ผู้อำนวยการสำนักงานเจ้าท่าภูมิภาคสาขาพิษณุโลก และสำนักงานพัฒนาและบำรุงรักษาทางน้ำที่ 2 (นครสวรรค์) ลงพื้นที่ตำบลตาลเดี่ยว อำเภอหล่มสัก จังหวัดเพชรบูรณ์ ให้การต้อนรับและรายงานผลการปฏิบัติการช่วยเหลือผู้ประสบอุทกภัย ในโอกาสที่นายกรัฐมนตรี พลเอกประยุทธ์ จันทร์โอชา ลงพื้นที่เพื่อตรวจติดตามการแก้ไขปัญหาอุทกภัยในวันที่ 6 ตุลาคม 2565 ณ จังหวัดเพชรบูรณ์ สำนักงานเจ้าท่าภูมิภาคที่ 2 นำรถบรรทุกน้ำดื่มช่วยเหลือผู้ประสบอุทกภัย พื้นที่ตำบลคลองตะเคียน อำเภอพระนครศรีอยุธยา จังหวัดพระนครศรีอยุธยา ซึ่งมีประชาชนได้รับความเดือดร้อน 686 ครัวเรือน สำนักงานพัฒนาและบำรุงรักษาทางน้ำที่ 1 นำเรือช่วยขนย้ายทรัพย์สินประชาชน และช่วยรับ - ส่ง พระวัดตะกู อ.บางบาล จ.พระนครศรีอยุธยา พร้อมนำเครื่องจักรปฏิบัติงานซ่อมแซมผนังกันน้ำแตกริมแม่น้ำเจ้าพระยา ตำบลบ้านหม้อ อำเภอพรหมบุรี จังหวัดสิงห์บุรี สำนักงานเจ้าท่าภูมิภาคที่ 7 และสำนักงานพัฒนาและบำรุงรักษาทางน้ำที่ 8 นำเรือและรถช่วยผู้ประสบอุทกภัย พื้นที่ ต.นาหนองไผ่ อ.ชุมพลบุรี จ.สุรินทร์ บ้านนาอ้อ จังหวัดเลย ตำบลโคกสำราญ อำเภอบ้านแฮด จังหวัดขอนแก่น อำเภอเมืองและอำเภอวารินชำราบ จังหวัดอุบลราชธานี
ทั้งนี้ กรมเจ้าท่า ได้เข้าช่วยเหลือผู้ประสบภัย และจัดชุดเจ้าหน้าที่ อำนวยความสะดวกให้กับประชาชนที่ประสบอุทกภัย เตรียมพร้อมกำลังคน ยานพาหนะ บูรณาการร่วมกับจังหวัดในการให้ความช่วยเหลือประชาชนได้อย่างทันท่วงทีที่ได้รับแจ้งเหตุและจัดเจ้าหน้าที่ติดตามสถานการณ์ พยากรณ์อากาศ รับข่าวสาร สามารถโทรแจ้งได้ที่ สายด่วนกรมเจ้าท่า 1199 ตลอด 24 ชั่วโมง
วันอังคารที่ 25 ตุลาคม 2565
ไทยจับมือออสเตรเลียลงนาม MOU จัดตั้ง “ศูนย์ความเป็นเลิศเพื่อต่อต้านการค้ามนุษย์” ในไทย
ไทยจับมือออสเตรเลียลงนาม MOU จัดตั้ง “ศูนย์ความเป็นเลิศเพื่อต่อต้านการค้ามนุษย์” ในไทย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.เห็นชอบร่างบันทึกความเข้าใจว่าด้วยความร่วมมือระหว่างรัฐบาลแห่งราชอาณาจักรไทยและรัฐบาลแห่งเครือรัฐออสเตรเลียในการจัดตั้งศูนย์ความเป็นเลิศเพื่อต่อต้านการค้ามนุษย์ โดยจะมีพิธีลงนามร่างบันทึกความเข้าใจในวันพุธที่ 2 พฤศจิกายน 2565 ณ ทำเนียบรัฐบาล
ร่างบันทึกความเข้าใจฉบับนี้ มีผลบังคับใช้ 5 ปี จัดทำขึ้นเพื่อสร้างกรอบความร่วมมือระหว่างภาคีที่เกี่ยวข้องกับผลประโยชน์ร่วมกันในการต่อต้านกับการค้ามนุษย์และอาชญากรรมที่เกี่ยวข้องผ่านศูนย์ความเป็นเลิศเพื่อต่อต้านการค้ามนุษย์ที่จัดตั้งขึ้นในไทย (คาดว่า จะจัดตั้ง ณ อาคารกองบัญชาการตำรวจสอบสวนกลาง) โดยมีวัตถุประสงค์เพื่อ 1)สนับสนุนหน่วยงานที่เกี่ยวข้องทั้งในไทยและประเทศสมาชิกอาเซียนในการเสริมสร้างทักษะการป้องกัน การตรวจสอบ และการดำเนินคดีกับการค้ามนุษย์และอาชญากรรมที่เกี่ยวข้อง 2)เสริมสร้างขีดความสามารถของเจ้าหน้าที่ในการให้ความช่วยเหลือทางกฎหมาย ความร่วมมือการสืบสวนข้ามชาติ และการแบ่งปันข่าวกรองเพื่อต่อต้านการค้ามนุษย์และอาชญากรรมที่เกี่ยวข้อง 3)ส่งเสริมการแบ่งปันความรู้และการแลกเปลี่ยนความเชี่ยวชาญทางวิชาชีพในการต่อต้านการค้ามนุษย์และอาชญากรรมที่เกี่ยวข้องระหว่างคู่ภาคีและภายในภูมิภาคอาเซียน
นางสาวรัชดา กล่าวด้วยว่า ทั้งสองประเทศจะขับเคลื่อนความร่วมมือผ่านการจัดตั้งคณะกรรมการร่วมเพื่อขับเคลื่อนศูนย์ความเป็นเลิศฯ ซึ่งประกอบด้วย ผู้แทนระดับอาวุโสของภาคีแต่ละฝ่ายและผู้แทนอื่น ๆ จากหน่วยงานที่เกี่ยวข้อง โดยฝ่ายออสเตรเลีย จะให้การสนับสนุนด้านเลขานุการ พร้อมทั้งกำหนดให้มีการประชุมร่วมกันอย่างน้อยปีละครั้ง เพื่อการตัดสินใจ กำหนดทิศทางเชิงกลยุทธ์ และการกำกับดูแลของศูนย์ความเป็นเลิศฯ ส่วนการสนับสนุนของคู่ภาคีนั้น ฝ่ายไทยจะสนับสนุนด้านการปฏิบัติงานและงบประมาณสำหรับที่ตั้งและสิ่งอำนวยความสะดวกทางกายภาพของศูนย์ความเป็นเลิศฯ พร้อมทั้งจัดหาทรัพยากรมนุษย์และงบประมาณในการจัดการ รวมถึงโครงการและค่าใช้จ่ายในการจัดหลักสูตรฝึกอบรมและกิจกรรมที่เกี่ยวข้อง โดยมีกระทรวงยุติธรรม เป็นหน่วยประสานงาน ส่วนฝ่ายออสเตรเลีย จะให้ความช่วยเหลือด้านเทคนิคเพื่อกำหนดหลักสูตรและพัฒนานโยบายขั้นตอนการปฏิบัติงาน ของศูนย์ความเป็นเลิศฯ โดยมีกระทรวงการต่างประเทศและการค้า เป็นหน่วยประสานงาน
วันศุกร์ที่ 9 กันยายน 2565
ปลัด สธ.กำชับสถานพยาบาลทุกพื้นที่เฝ้าระวังประเมินสถานการณ์และป้องกันน้ำท่วม เพื่อไม่ให้กระทบการบริการประชาชน
ปลัดกระทรวงสาธารณสุข กำชับสถานพยาบาลทุกพื้นที่เฝ้าระวังประเมินสถานการณ์และป้องกันน้ำท่วม สำรองยา เวชภัณฑ์ และอุปกรณ์ทางการแพทย์ให้เพียงพอ เพื่อไม่ให้กระทบการให้บริการประชาชน
วันนี้ (9 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากสถานการณ์ร่องมรสุมพาดผ่านภาคเหนือตอนบนเข้าสู่พายุโซนร้อน “หมาอ๊อน” ทำให้ประเทศไทยตอนบนมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก ส่งผลให้เกิดน้ำท่วมฉับพลัน น้ำป่าไหลหลาก น้ำท่วมขัง น้ำล้นตลิ่ง ระหว่างวันที่ 13 ส.ค. – 9 ก.ย. 2565 ในพื้นที่ 27 จังหวัด มีสถานบริการสาธารณสุขที่ได้รับผลกระทบ 16 แห่ง ประกอบด้วย สำนักงานสาธารณสุขอำเภอ 1 แห่ง โรงพยาบาล 2 แห่ง และรพ.สต. 13 แห่ง โดยหน่วยบริการเปิดให้บริการได้ตามปกติ 11 แห่ง เปิดให้บริการบางส่วน 1 แห่ง และต้องปิดให้บริการ 3 แห่ง ซึ่งได้ย้ายจุดบริการไปยังพื้นที่ปลอดภัยเรียบร้อยแล้ว ทั้งนี้ ได้จัดทีมแพทย์ออกปฏิบัติการเชิงรุกประกอบด้วย หน่วยแพทย์เคลื่อนที่ 41 ทีม MERT 2 ทีม miniMERT 24 ทีม CDCU 2 ทีม MCATT 3 ทีม และอื่นๆ 3 ทีม มีผู้เข้ารับบริการรวม 3,849 ราย โดยกองสาธารณสุขฉุกเฉิน สำนักงานปลัดกระทรวงสาธารณสุข ได้ส่งยาช่วยเหลือผู้ประสบภัยลงไปสนับสนุนในพื้นที่ 19 จังหวัด จำนวน 19,100 ชุด
นายแพทย์เกียรติภูมิกล่าวต่อว่า สำหรับเหตุการณ์น้ำท่วมบ้านพักพยาบาล โรงพยาบาลแกลง จังหวัดระยอง ได้รับรายงานจากผู้อำนวยการโรงพยาบาลว่า อาคารที่ถูกน้ำท่วมเป็นบ้านพักเก่า2 ชั้น อยู่ในที่ลุ่ม มีเจ้าหน้าที่ได้รับผลกระทบ 37 คน ขณะนี้ได้จัดที่พักให้ใหม่แล้ว ส่วนอาคารโรงพยาบาลและบริเวณอื่นๆ ไม่ได้รับผลกระทบ สามารถเปิดให้บริการได้ตามปกติ และเหตุการณ์ฝ้าเพดานห้องฉุกเฉินพังลงมา ที่โรงพยาบาลโพธิ์ทอง จังหวัดอ่างทอง เบื้องต้นได้รับรายงานว่า เกิดจากรอยต่อโครงสร้างอาคารที่มีการต่อเติมประกอบกับฝนตกหนักทำให้มีน้ำซึมไม่มีอุปกรณ์ทางการแพทย์ได้รับความเสียหาย ได้เคลื่อนย้ายอุปกรณ์และเจ้าหน้าที่ออกมาให้บริการบริเวณหน้าห้องฉุกเฉินสามารถให้บริการได้ตามปกติ สำนักงานสาธารณสุขจังหวัดอ่างทองได้ประสานสำนักงานโยธาธิการและผังเมืองจังหวัดให้เข้ามาทำการตรวจสอบแล้ว
“ขอให้พื้นที่เสี่ยงเฝ้าระวังติดตามสถานการณ์ เตรียมพร้อมป้องกันน้ำท่วม สำรวจอาคารสถานที่ โดยเฉพาะระบบน้ำประปา ระบบบำบัดน้ำเสีย และระบบสำรองไฟฟ้า เพื่อไม่ให้กระทบการให้บริการประชาชน และทำการยกหรือเคลื่อนย้ายครุภัณฑ์ อุปกรณ์ทางการแพทย์ไปอยู่ในที่ปลอดภัย สำรองยา เวชภัณฑ์ อุปกรณ์ทางการแพทย์ให้เพียงพอสำหรับให้บริการ พร้อมทั้งเฝ้าระวังผลกระทบด้านโรคและภัยสุขภาพที่อาจจะเกิดขึ้น และออกหน่วยบริการทางการแพทย์เชิงรุกเพื่อให้ประชาชนได้รับการอย่างเหมาะสม” นายแพทย์เกียรติภูมิกล่าว
********************************** 9 กันยายน 2565
วันจันทร์ที่ 31 ตุลาคม 2565
กรมทางหลวงชนบท เผยสถานการณ์น้ำท่วมในพื้นที่ จ.สุพรรณบุรี ไม่สามารถสัญจรผ่านได้ 1 สายทาง พร้อมจัดเจ้าหน้าที่ลาดตระเวน
ติดตามสถานการณ์ต่อเนื่อง และมอบของใช้จำเป็นช่วยเหลือผู้ประสบภัยในพื้นที่ เพื่อบรรเทาความเดือดร้อนให้ประชาชน ตามนโยบายของรัฐมนตรีว่าการ
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยว่า ปัจจุบันสถานการณ์อุทกภัยบนโครงข่ายทางหลวงชนบทในพื้นที่จังหวัดสุพรรณบุรี ขณะนี้ได้รับผลกระทบ จำนวน 4 สายทาง แบ่งเป็น สามารถสัญจรผ่านได้ 3 สายทาง ดังนี้
1. สาย สพ.014 สะพานบ้านบางซอ ต.บางตาเถร อ.สองพี่น้อง ช่วง กม. ที่ 0+000 - 0+400 ระดับน้ำ 10 เซนติเมตร
2. สาย สพ.3048 แยก ทล.340 บ้านบางตาเถร อ.บางปลาม้า ช่วง กม. ที่ 25+000 - 25+500 ระดับน้ำ 10 เซนติเมตร
3. สาย สพ.5085 แยกทางหลวงชนบทสาย สพ.2004 บ้านโรงนา อ.บางปลาม้า ช่วง กม. ที่ 6+975 - 7+000 ระดับน้ำ 5 เซนติเมตร
และสายทางที่ไม่สามารถสัญจรผ่านได้ 1 สายทาง คือ สาย สพ.005 สะพานบางแม่หม่าย - บางเลน ต.กฤษณา อ.บางปลาม้า ช่วง กม. ที่ 0+000 - 0+900 ระดับน้ำท่วมสูง 50 เซนติเมตร เนื่องจากเขื่อนกระเสียวระบายน้ำออกมาบางส่วนเพื่อรักษาระดับน้ำสูงสุดของเขื่อน ทั้งนี้ สำนักงานทางหลวงชนบทที่ 18 (สุพรรณบุรี) โดยแขวงทางหลวงชนบทสุพรรณบุรี หมวดบำรุงทางหลวงชนบทสองพี่น้อง ได้ดำเนินการติดตั้งอุปกรณ์อำนวยความปลอดภัย ป้ายเตือนระดับน้ำ ป้ายเส้นทางเลี่ยง ซึ่งประชาชนที่ต้องการเดินทางข้ามแม่น้ำท่าจีนสามารถใช้เส้นทางสาย สพ.014 สะพานบ้านบางซอ ต.บางตาเถร ทดแทนได้ โดยใช้ ทล.3351 ระยะทาง 12 กิโลเมตร หรือใช้ถนนทางหลวงชนบทสาย สพ.3048 ระยะทาง 14 กิโลเมตร นอกจากนี้ ทช.ยังได้จัดเจ้าหน้าที่เฝ้าระวังและลาดตระเวนบนโครงข่ายทางหลวงชนบทที่ได้รับผลกระทบจากอุทกภัยอย่างใกล้ชิด พร้อมเตรียมเครื่องมือเครื่องจักร วัสดุ อุปกรณ์ เพื่อเข้าสำรวจและดำเนินการซ่อมแซมชั่วคราวทันทีหลังน้ำลด ตลอดจนได้จัดรถรับส่งอำนวยความสะดวกให้กับผู้ประสบภัย พร้อมส่งมอบของใช้จำเป็น อาทิ น้ำดื่ม ตามบ้านเรือน เพื่อเป็นการบรรเทาความเดือดร้อนช่วยเหลือให้กำลังใจและร่วมเคียงข้างไปกับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อย่างไรก็ตาม ทช. จะติดตามสถานการณ์อุทกภัยในโครงข่ายทางหลวงชนบทอย่างใกล้ชิด และจะรายงานให้ประชาชนได้รับทราบเป็นระยะ ๆ ซึ่งหากประชาชนต้องการขอความช่วยเหลือหรือแจ้งเหตุสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
วันจันทร์ที่ 31 ตุลาคม 2565
​โครงการคลังหน่วยกิตแห่งชาติ ส่งเสริมการเรียนรู้ตลอดชีวิต
วันจันทร์ที่ 31 ตุลาคม 2565
โครงการคลังหน่วยกิตแห่งชาติ ส่งเสริมการเรียนรู้ตลอดชีวิต
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการเรียนรู้ตลอดชีวิตสำหรับทุกช่วงวัย
โดยร่วมกับบริษัทสตาร์ทอัพด้านการเรียนรู้ออนไลน์ ดำเนินโครงการคลังหน่วยกิตแห่งชาติ National Credit
Bank System หรือ NCBS ด้วยการเชื่อมต่อคลังหน่วยกิตของสถาบันอุดมศึกษาเข้าด้วยกัน นำร่องใน 4 แห่ง
ได้แก่ มหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยเชียงใหม่
และมหาวิทยาลัยเทคโนโลยีราชมงคลธัญบุรี และคาดว่าภายใน 2
ปีจะมีมหาวิทยาลัยทั้งรัฐและเอกชนเข้าร่วมโครงการอีกราว 150 แห่ง
เพื่อให้ประชาชนทุกช่วงวัยสามารถลงเรียนในหลักสูตรต่าง ๆ
ตลอดจนนำประสบการณ์การทำงานไปเทียบโอนและสะสมหน่วยกิต
เพื่อขอรับปริญญาบัตรจากสถาบันอุดมศึกษาได้ โดยจะเริ่มต้นในช่วงกลางปี พ.ศ. 2566
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 5 ตุลาคม 2565
ครม. เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อบัตรสวัสดิการแห่งรัฐ ปี 2565  ที่ไม่สามารถติดต่อคู่สมรสได้กว่าแสนรายให้เข้าถึงประโยชน์ ในโครงการ ฯ
ครม. เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อบัตรสวัสดิการแห่งรัฐ ปี 2565  ที่ไม่สามารถติดต่อคู่สมรสได้กว่าแสนรายให้เข้าถึงประโยชน์ ในโครงการ ฯ
วันที่ 5 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี ตามที่รัฐบาลเปิดให้ประชาชนลงทะเบียนในโครงการ ฯ ตั้งแต่วันที่ 5 กันยายน 2565 เป็นต้นมา พบว่ามีประชาชนที่ประสงค์จะลงทะเบียนเข้าร่วมโครงการ ฯ แต่มีปัญหาในการลงทะเบียน โดยเฉพาะในกรณีที่มีคู่สมรสแต่ไม่สามารถติดตามคู่สมรสลงนามในแบบฟอร์มการลงทะเบียนตามโครงการ ฯ ซึ่งมีประชาชนอยู่ในข่ายนี้ประมาณ 1 แสนราย
คณะรัฐมนตรีจึงมีมติเห็นชอบแนวปฏิบัติสำหรับผู้ลงทะเบียนที่ไม่สามารถติดตามคู่สมรสได้ ดังนี้
1. กลุ่มเปราะบาง ได้แก่ ผู้ลงทะเบียนที่เป็นผู้สูงอายุ 60 ปีขึ้นไป (นับถึงวันที่ 19 ตุลาคม 2565) ผู้พิการหรือผู้ป่วยติดเตียงที่ไม่สามารถติดตามคู่สมรสได้ ยังสามารถลงทะเบียนเข้าร่วมโครงการ ฯ ปี 2565 โดยรับรองตนเองว่า ไม่สามารถติดตามคู่สมรสได้ พร้อมลายมือชื่อพยานรับรองด้วยจำนวน 2 คน และต้องมีการลงนามรับรองจากเจ้าหน้าที่กระทรวงมหาดไทยในพื้นที่ (กำนัน ผู้ใหญ่บ้าน นายอำเภอหรือ ผู้ที่นายอำเภอมอบหมาย พนักงานเจ้าหน้าที่เทศบาลเมืองและเทศบาลนครในพื้นที่ เจ้าหน้าที่สำนักเขตที่ผู้อำนวยการเขตมอบหมาย เจ้าหน้าที่สำนักทะเบียนท้องถิ่นเมืองพัทยา) ไปยื่นที่หน่วยงานรับลงทะเบียน ซึ่งกระทรวงการคลังจะตรวจสอบคุณสมบัติกลุ่มดังกล่าวตามสถานะ
2. กลุ่มทั่วไป ได้แก่ ผู้ลงทะเบียนที่มีอายุต่ำกว่า 60 ปี ยื่นแบบฟอร์มการลงทะเบียนเข้าร่วมโครงการ ฯ 2565 กรณีไม่สามารถติดตามคู่สมรสมาเพื่อดำเนินการได้ ให้ผู้ลงทะเบียนรับรองในเอกสารที่กระทรวงการคลังกำหนดว่าไม่สามารถติดตามคู่สมรสได้พร้อมลายมือชื่อพยานจำนวน 2 คน นำไปยื่นต่อหน่วยงานรับลงทะเบียน กระทรวงการคลังจะตรวจสอบคุณสมบัติของผู้ลงทะเบียนกลุ่มดังกล่าวในสถานะไม่มีคู่สมรส
3. เมื่อผู้ลงทะเบียนผ่านเกณฑ์การพิจารณาคุณสมบัติ ผู้ลงทะเบียนจะสามารถใช้สิทธิตามโครงการ ฯ ปี 2565 ได้เมื่อยืนยันตัวตน ณ ธ.ก.ส. และธนาคารออมสิน ตั้งแต่วันที่ประกาศผลผู้ผ่านการตรวจคุณสมบัติ (ภายในระยะเวลา 180 วัน) และธนาคารกรุงไทย (ไม่มีกำหนดระยะเวลาสิ้นสุด) ทั้งนี้ หากต้องใช้ใบสำคัญการหย่าในการลงทะเบียน ผู้ลงทะเบียนจะต้องนำใบสำคัญการหย่าหรือเอกสารอื่นใดที่คณะกรรมการ ฯ กำหนด มาแสดงให้แล้วเสร็จภายใน 1 ปี นับตั้งแต่วันที่ประกาศผลการตรวจสอบคุณสมบัติ
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ชี้แจงว่า แนวทางการดำเนินการนี้ เพื่อเป็นการแก้ไขปัญหาสำหรับประชาชนที่มีความประสงค์จะลงทะเบียนเข้าร่วมโครงการ ฯ ปี 2565 แต่ไม่สามารถติดตามคู่สมรสเพื่อลงนามในแบบฟอร์มการลงทะเบียนได้ โดยอาจมีหลายสาเหตุ เช่น ถูกทิ้งร้าง แยกกันอยู่กับคู่สมรส อยู่ระหว่างการดำเนินการหย่า เป็นต้น ทั้งนี้ โครงการ ฯ จะปิดการลงทะเบียนในวันที่ 19 ตุลาคม 2565
วันศุกร์ที่ 21 ตุลาคม 2565
ปลัด สธ.แจง ตำแหน่งรองปลัด สธ.คนที่ 5 ใช้ตำแหน่งว่างของสายวิชาการส่วนกลาง ไม่ได้มาจากสถานบริการ
ปลัดกระทรวงสาธารณสุข แจง กรณีเพิ่มตำแหน่งรองปลัดกระทรวงสาธารณสุขคนที่ 5 ตามมติ ครม. ใช้ตำแหน่งผู้ทรงคุณวุฒิ ซึ่งเป็นสายวิชาการจากส่วนกลางที่มีตำแหน่งว่างอยู่เดิม ไม่ได้ดึงตำแหน่งจากสถานบริการ จึงไม่ได้กระทบต่อบุคลากรที่จะดูแลประชาชน
วันนี้ (21 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีการเพิ่มตำแหน่งรองปลัดกระทรวงสาธารณสุขคนที่ 5 ว่า ปัจจุบันรองปลัดกระทรวงสาธารณสุขที่มี 4 คน มีภารกิจในการบริหารจัดการการดำเนินงานของกระทรวงสาธารณสุขจำนวนมาก ทั้งการดำเนินงานของหน่วยงานส่วนกลาง และเขตสุขภาพทั่วประเทศ ขณะเดียวกันได้มีการขยายภารกิจงานเพิ่มขึ้นในมิติด้านเศรษฐกิจสุขภาพ และด้านสาธารณสุขระหว่างประเทศ ซึ่งประเทศไทยมีบทบาทเป็นผู้นำในเวทีนานาชาติหลายเรื่อง สร้างชื่อเสียงของประเทศในด้านการแพทย์และสาธารณสุข เป็นจุดแข็งที่จะช่วยดึงนักท่องเที่ยว นักลงทุนมาสู่ประเทศไทย นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข จึงมีนโยบายให้มีผู้บริหารมาช่วยขับเคลื่อนการทำงานด้านนี้อีก 1 ตำแหน่ง ซึ่งคณะรัฐมนตรี (ครม.) ได้รับทราบและเข้าใจถึงภาระงานที่เพิ่มขึ้นดังกล่าว จึงอนุมัติให้มีตำแหน่งรองปลัดกระทรวงสาธารณสุขคนที่ 5 โดยให้ใช้ตำแหน่งผู้ทรงคุณวุฒิ ซึ่งเป็นระดับ 10 เช่นเดียวกัน จากสายวิชาการมาดำเนินการ
“การกำหนดตำแหน่งรองปลัดกระทรวงสาธารณสุขคนที่ 5 เป็นการใช้ตำแหน่งที่ปรึกษาของส่วนกลางที่ว่างอยู่เดิม ไม่ได้ใช้ตำแหน่งผู้ทรงคุณวุฒิของสถานบริการในส่วนภูมิภาค จึงไม่ส่งผลกระทบต่อจำนวนบุคลากรที่จะให้บริการประชาชน โดยเมื่อวันที่ 20 ตุลาคมที่ผ่านมา ได้มีการประชุม อ.ก.พ.กระทรวงสาธารณสุข ในการกำหนดเลขตำแหน่ง เพื่อเข้าสู่กระบวนการสรรหา และเมื่อได้รายชื่อแล้วจะเสนอรองนายกรัฐมนตรีและรัฐมนตรีว่าการกระทรวงสาธารณสุข เพื่อเสนอต่อ ครม.ต่อไป” นพ.โอภาสกล่าว
******************************************21ตุลาคม 2565
วันพุธที่ 21 กันยายน 2565
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กำลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กำลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กำลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
วันที่ 21 กันยายน 2565 เวลา 13.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีถวายทุนการศึกษาแด่พระภิกษุสามเณรตามโครงการสนับสนุนศาสนทายาทสืบสานและเผยแผ่พระพุทธศาสนา ภายใต้กองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ประจำปีงบประมาณ พ.ศ. 2565 ณ วัดปากน้ำ เขตภาษีเจริญ กรุงเทพมหานคร
นายอิทธิพล คุณปลื้ม กล่าวว่า กระทรวงวัฒนธรรม โดยกรมการศาสนา น้อมนำพระราชปณิธานของพระบาทสมเด็จพระเจ้าอยู่หัว ที่ทรงมีพระราชศรัทธาในบวรพระพุทธศาสนา และทรงสนพระทัยศึกษาธรรมะโดยเฉพาะอย่างยิ่งพระไตรปิฎก อันเป็นหลักฐานการบันทึกองค์ธรรมแห่งการตรัสรู้และการเทศนาสั่งสอนของพระพุทธองค์ ทรงมีพระราชปุจฉาเผดียงถามสมเด็จพระสังฆราชและพระเถรานุเถระ ว่า “จะส่งเสริมการเรียนการสอนพระบาลีอย่างไรให้เข้าถึงพระไตรปิฎก” เพื่อเป็นการจรรโลงบวรพระพุทธศาสนาให้ดำรงอยู่อย่างมั่นคงและ เพื่อเป็นการรับสนองพระราชปุจฉาดังกล่าว อีกทั้งพระภิกษุ สามเณร ถือเป็นบุคลากรที่มีส่วนสำคัญต่อการ สืบทอดพระพุทธศาสนาและเผยแผ่พระธรรมคำสอนของพระพุทธเจ้า เป็นกลไกสำคัญที่ช่วยส่งเสริมสนับสนุนให้ประชาชนได้ศึกษาเรียนรู้หลักธรรมทางพระพุทธศาสนาพร้อมนำไปปฏิบัติตามศีลธรรมอันดีงามสืบไป กระทรวงวัฒนธรรม โดยกรมการศาสนา (ศน.) ในฐานะผู้กำกับดูแลกองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา จึงได้สนับสนุนการเผยแผ่พระพุทธศาสนาโดยส่งเสริมการศึกษาแก่พระภิกษุสามเณร ให้มีโอกาสศึกษาพุทธธรรมในระดับที่สูงขึ้น ภายใต้โครงการสนับสนุนศาสนทายาทสืบสานและเผยแผ่พระพุทธศาสนา เพื่อสร้างศาสนทายาทในการทำหน้าที่เผยแผ่พระพุทธศาสนาที่มีคุณภาพมาอย่างต่อเนื่อง ตั้งแต่ปี พ.ศ. 2556 จนถึงปัจจุบัน
นายอิทธิพล กล่าวต่อว่า ในปีงบประมาณ 2565 กรมการศาสนา ได้ร่วมกับวัดปากน้ำ เขตภาษีเจริญ จัดถวาย “ทุนการศึกษาสำหรับพระภิกษุสามเณร” ที่กำลังศึกษาในสำนักเรียนพระปริยัติธรรม แผนกบาลี ระดับเปรียญธรรม ประโยค - เปรียญธรรม 8 ประโยค ในส่วนกลาง (กรุงเทพมหานคร) จำนวน 220 ทุนๆ ละ 5,000 บาท เพื่อสนับสนุนการศึกษาแก่พระภิกษุสามเณร ให้เป็นผู้มีความรอบรู้และแตกฉานในพระธรรมวินัย ทั้งภาคทฤษฎีและภาคปฏิบัติ จนสามารถเข้าถึงแก่นแท้ของพระพุทธศาสนาได้ด้วยตนเอง สามารถนำไปปฏิบัติอย่างถูกต้องและนำหลักธรรมคำสอนทางศาสนาไปอบรมสั่งสอนแก่พุทธศาสนิกชนได้อย่างไม่ผิดเพี้ยน จะช่วยให้พุทธศาสนิกชนมีความเลื่อมใสศรัทธาและนำหลักธรรมคำสอนทางศาสนาไปเป็นหลักในการดำเนินชีวิต ซึ่งถือเป็นปัจจัยที่สำคัญประการหนึ่งในการเสริมสร้างความเข้มแข็งแก่สถาบันศาสนาให้ดำรงอยู่คู่สังคมไทยอย่างยั่งยืน
วันพฤหัสบดีที่ 13 ตุลาคม 2565
ก.อุตฯ จัดพิธีทำบุญตักบาตรถวายพระราชกุศล เพื่อน้อมรำลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ก.อุตฯ จัดพิธีทำบุญตักบาตรถวายพระราชกุศล เพื่อน้อมรำลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2565) เวลา 8.00 น. นายณัฐพล รังสิตพล ปลัดกระทรวงอุตสาหกรรม เป็นประธานในพิธีทำบุญตักบาตรถวายพระราชกุศล เพื่อน้อมรำลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 ซึ่งมีกิจกรรมทำบุญตักบาตรถวายภัตตาหาร เครื่องไทยธรรมและจตุปัจจัยแด่พระสงฆ์ จำนวน 10 รูป
โดยมีนายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม รักษาราชการแทนรองปลัดกระทรวงอุตสาหกรรม นายสมพล โนดไธสง นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมพิธีทำบุญฯ ณ ห้องโถง ชั้น 1 อาคารสำนักงานปลัดกระทรวงอุตสาหกรรม
วันศุกร์ที่ 30 กันยายน 2565
​โฆษกรัฐบาลเผย รัฐบาลเดินหน้าสร้างความร่วมมือทางการค้ากับมิตรประเทศและคู่เจรจาเพิ่มเติม พร้อมผลักดันการส่งออกสินค้าเกษตรไทยมากขึ้น
​โฆษกรัฐบาลเผย รัฐบาลเดินหน้าสร้างความร่วมมือทางการค้ากับมิตรประเทศและคู่เจรจาเพิ่มเติม พร้อมผลักดันการส่งออกสินค้าเกษตรไทยมากขึ้น
วันนี้ (30 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลเร่งฟื้นฟูเศรษฐกิจ โดยมุ่งส่งเสริมการใช้ประโยชน์จากความตกลงหุ้นส่วนทางเศรษฐกิจระดับภูมิภาค (RCEP) ซึ่งรัฐบาล โดยกรมเจรจาการค้าระหว่างประเทศได้เข้าร่วมประชุมรัฐมนตรีเศรษฐกิจอาเซียนและประเทศคู่เจรจาบวกสาม (จีน ญี่ปุ่น และเกาหลีใต้) ครั้งที่ 25 ณ จังหวัดเสียมราฐ ราชอาณาจักรกัมพูชา เมื่อวันที่ 17 กันยายน 2565 ที่ผ่านมา
ทั้งนี้ ที่ประชุมฯ ได้รับรองแผนความร่วมมือด้านเศรษฐกิจอาเซียนบวกสาม ปี 2566-2567 ซึ่งเป็นแผนกิจกรรมที่ช่วยฟื้นฟูเศรษฐกิจยุคหลังการแพร่ระบาดโควิด-19 เช่น การส่งเสริมการใช้ประโยชน์จากความตกลงการค้าเสรีอาเซียนกับคู่เจรจา การส่งเสริมขีดความสามารถทางการแข่งขันของวิสาหกิจขนาดกลาง ขนาดย่อม และรายย่อย (MSMEs) การอำนวยความสะดวกทางการค้า และการเพิ่มขีดความสามารถของอาเซียนบวกสามในการพัฒนาเศรษฐกิจดิจิทัล รวมทั้งยังได้เพิ่มความร่วมมือด้านใหม่ ๆ อย่างพลังงานทดแทน และเศรษฐกิจสีเขียว
โฆษกประจำสำนักนายกรัฐมนตรีกล่าวว่า ที่ประชุมฯ ยังได้รับทราบข้อเสนอแนะของสภาธุรกิจเอเชียตะวันออก (East Asia Business Council: EABC) ซึ่งนำเสนอกิจกรรมสำคัญในปีนี้ โดยเฉพาะการจัดทำ E-book การจัดสัมมนาออนไลน์เกี่ยวกับความตกลง RCEP เพื่อส่งเสริมให้ภาคเอกชนเข้าใจ และใช้ประโยชน์จากความตกลง RCEP มากขึ้น พร้อมรายงานผลสำรวจภาคเอกชน ซึ่งมีบริษัทมากกว่าร้อยละ 50 ที่ให้ความสำคัญกับการพัฒนาองค์กรอย่างยั่งยืน โดยเฉพาะแนวทางลดการปล่อยก๊าซคาร์บอนไดออกไซด์ และใช้พลังงานหมุนเวียน ซึ่งสอดคล้องกับโมเดลเศรษฐกิจ BCG ของรัฐบาล
นอกจากนี้ รัฐบาลยังให้ความสำคัญกับการผลักดันการส่งออกสินค้าเกษตรที่มีศักยภาพของไทยไปยังตลาดต่างประเทศที่มีศักยภาพ ซึ่ง เมื่อวันที่ 26-28 กันยายน 2565 กรมเจรจาการค้าระหว่างประเทศได้หารือความร่วมมือไปยังตลาดสิงคโปร์ เพื่อพัฒนาศักยภาพ SMEs สู่การค้ายุคใหม่ รวมทั้งส่งเสริมการใช้สิทธิประโยชน์ทางการค้าภายใต้ FTA ต่าง ๆ ในตลาดสิงคโปร์ อาทิ ผลิตภัณฑ์นม ข้าว และผลไม้ พร้อมจะหารือกับซุปเปอร์มาร์เก็ตของสิงคโปร์ ซึ่งนำเข้าสินค้าไทยมาอย่างต่อเนื่อง รวมทั้งติดตามสถานการณ์การขนส่งสินค้าเกษตรจากไทยผ่านชายแดนมาเลเซียไปยังสิงคโปร์ภายหลังสถานการณ์โรคโควิด-19
“รัฐบาลยังคงเสริมสร้างความร่วมมือทางการค้ากับมิตรประเทศและคู่เจรจาระหว่างประเทศอย่างต่อเนื่อง เพื่อผลักดันให้เกิดการฟื้นฟูของเศรษฐกิจ รวมทั้งหาช่องทางส่งออกสินค้าเกษตรไทยไปยังต่างประเทศมากขึ้น โดยการค้าระหว่างไทยกับประเทศบวกสามในช่วง 7 เดือนของปี 2565 มีมูลค่าเพิ่มขึ้นร้อยละ 22.63 จากช่วงเวลาเดียวกันของปีก่อนหน้า และในปี 2564 มีมูลค่าการค้ารวมคิดเป็นร้อยละ 33.45 ของมูลค่าการค้าไทยทั้งหมด สำหรับประเทศสิงคโปร์ซึ่งเป็นคู่ค้าอันดับที่ 4 ของไทยในอาเซียน ในช่วง 7 เดือนแรกของปี 2565 การค้าระหว่างกันเพิ่มขึ้นร้อยละ 21.35 มีสินค้าส่งออกสำคัญ ได้แก่ อัญมณีและเครื่องประดับ (ทองคำยังไม่ได้ขึ้นรูป) น้ำมันสำเร็จรูป แผงวงจรไฟฟ้า เครื่องคอมพิวเตอร์ อุปกรณ์และส่วนประกอบ และสินค้าอุตสาหกรรมอื่น ๆ ” นายอนุชาฯ กล่าว
วันพุธที่ 31 สิงหาคม 2565
“เนวินธุ์” หารือทวิภาคี รัฐมนตรีช่วยว่าการกระทรวงอุตสาหกรรมเทคโนโลยีขั้นสูงฯ สาธารณรัฐอาร์เมเนีย เตรียมผลักดันความร่วมมือด้านเศรษฐกิจดิจิทัลและความมั่นคงปลอดภัยไซเบอร์
“เนวินธุ์” หารือทวิภาคี รัฐมนตรีช่วยว่าการกระทรวงอุตสาหกรรมเทคโนโลยีขั้นสูงฯ สาธารณรัฐอาร์เมเนีย เตรียมผลักดันความร่วมมือด้านเศรษฐกิจดิจิทัลและความมั่นคงปลอดภัยไซเบอร์
เมื่อวันที่ 30 สิงหาคม 2565 นายเนวินธุ์ ช่อชัยทิพฐ์ ได้กล่าวต้อนรับนาย Gevorg Mantashyan และนาย Arto Artinian กงสุลกิตติมศักดิ์แห่งสาธารณรัฐอาเมเนียร์ประจำประเทศไทย ณ ห้องรับรอง ชั้น 9 พร้อมกล่าวว่า ปัจจุบันรัฐบาลไทยมุ่งส่งเสริมการใช้เทคโนโลยีและนวัตกรรมผ่านนโยบายประเทศไทย 4.0 ซึ่งกระทรวงดิจิทัลฯ ได้จัดทำนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมระยะ 20 ปี มีจุดประสงค์เพื่อช่วยให้ประเทศไทยสามารถสร้างสรรค์และใช้ประโยชน์จากเทคโนโลยีดิจิทัลได้อย่างเต็มศักยภาพในการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นใดเพื่อขับเคลื่อนการพัฒนาเศรษฐกิจและสังคมของประเทศ นอกจากนี้ ได้แนะนำหน่วยงานภายใต้กระทรวงและภารกิจที่รับผิดชอบให้ฝ่ายอาเมเนียร์ทราบ เพื่อหารือโอกาสในการสร้างความร่วมมือระหว่างทั้งสองประเทศต่อไป
ด้านนาย Gevorg Mantashyan ได้นำเรียนภารกิจของกระทรวงอุตสาหกรรมเทคโนโลยีขั้นสูงว่ามีความสอดคล้องกับภารกิจของ ก.ดิจิทัลฯ หลายด้าน อาทิ เศรษฐกิจดิจิทัลและพาณิชย์อิเล็กทรอนิกส์ เทคโนโลยีและนวัตกรรม กิจการไปรษณีย์ มาตรฐานและกฎระเบียบด้านดิจิทัล โทรคมนาคม และความมั่นคงปลอดภัยไซเบอร์
ในการนี้ จึงเห็นโอกาสที่จะสร้างความร่วมมือกับประเทศไทยในประเด็นที่มีความสนใจร่วมกัน โดยเฉพาะด้านเศรษฐกิจดิจิทัลและความมั่นคงปลอดภัยไซเบอร์ ด้วยเหตุนี้ ทั้งสองฝ่ายเห็นพ้องที่จะผลักดันความร่วมมือในสาขาที่เห็นประโยชน์ร่วมกันให้เป็นรูปธรรมโดย ดศ. และกระทรวงอุตสาหกรรมเทคโนโลยีขั้นสูงของสาธารณรัฐอาร์เมเนียจะมีการประสานงานและหารือกันในรายละเอียดต่อไป
*************************
วันพุธที่ 7 กันยายน 2565
รมว. อว. และคณะเยี่ยมชมสถานที่ก่อสร้างท้องฟ้าจำลองและหอดูดาวแห่งชาติลาว
รมว. อว. และคณะเยี่ยมชมสถานที่ก่อสร้างท้องฟ้าจำลองและหอดูดาวแห่งชาติลาว
28 สิงหาคม 2565 ณ บ้านห้วยโค้ง เมืองแก้วอุดม แขวงเวียงจันทน์ ศาสตราจารย์พิเศษ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมคณะผู้บริหารหน่วยงานของกระทรวงการอุดมศึกษาฯ ได้เดินทางเข้าเยี่ยมชมสถานที่ก่อสร้างท้องฟ้าจำลองและหอดูดาวแห่งชาติลาว ณ บ้านห้วยโค้ง เมืองแก้วอุดม แขวงเวียงจันทน์ โดยท่านปริญญาเอก สุลิอุดง สูนดาลา รองรัฐมนตรีกระทรวงศึกษาธิการและกีฬา สปป.ลาว ท่านคำพัน สิดทิดำพา เจ้าแขวงเวียงจันทน์ นายพูวง สุยะวง ประธานบริษัท Atlantic International Group จำกัด และคณะผู้บริหารจาก สปป.ลาว ร่วมให้การต้อนรับ
ในโอกาสนี้ ศาสตราจารย์พิเศษ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ได้มอบสื่อดาราศาสตร์ที่จัดทำโดยสถาบันวิจัยดาราศาสตร์แห่งชาติให้แก่กระทรวงศึกษาธิการและกีฬา สปป. ลาว อาทิ คู่มือกล้องโทรทรรศน์วิทยุ คู่มือภารกิจสู่ดวงจันทร์ คู่มือระบบสุริยะ โมเดลทรงกลมท้องฟ้า เพื่อให้ฝ่ายลาวใช้เป็นสื่อในการส่งเสริมการเรียนรู้ด้านวิทยาศาสตร์และดาราศาสตร์ให้แก่นักเรียน นักศึกษา และประชาชนของลาวต่อไป
ศูนย์ท้องฟ้าจำลองและหอดูดาวแห่งชาติลาวแห่งนี้มีกำหนดสร้างเสร็จในอีก 3 เดือน และคาดว่าจะเป็นสถานที่เรียนรู้ที่สำคัญของลาวในด้านการศึกษาวิทยาศาสตร์และดาราศาสตร์ ซึ่งจะก่อให้เกิดการเรียนรู้อย่างยั่งยืน สร้างแรงบันดาลใจใฝ่รู้วิทยาศาสตร์และเทคโนโลยีแก่เยาวชน สร้างบุคลากรและกำลังคนที่จะช่วยพัฒนาและยกระดับวงการดาราศาสตร์ในระดับชาติและภูมิภาคเอเชียตะวันออกเฉียงใต้ให้เจริญรุดหน้ามากยิ่งขึ้น
วันอังคารที่ 20 กันยายน 2565
สปสช. ยืนยันไม่ลอยแพผู้ป่วย หลังยกเลิกสัญญา 9 รพ.เอกชน ในระบบบัตรทอง พร้อมจัดหน่วยบริการรองรับ 1 ต.ค. 65 ยังรักษาตามสิทธิได้เช่นเดิม
.....
สำนักงานหลักประกันสุขภาพแห่งชาติ (สปสช.) เผยถึงกรณีการยกเลิกสัญญาบริการสาธารณสุขโรงพยาบาลเอกชนในระบบหลักประกันสุขภาพแห่งชาติ หรือบัตรทอง 30 บาท 9 แห่ง ได้แก่ รพ.มเหสักข์, รพ.บางนา 1, รพ.ประชาพัฒน์, รพ.นวมินทร์, รพ.เพชรเวช, รพ.ผู้สูงอายุกล้วยน้ำไท 2, รพ.แพทย์ปัญญา, รพ.บางมด และ รพ.กล้วยน้ำไท มีผลตั้งแต่วันที่ 1 ต.ค. 65 เป็นต้นไป หลังตรวจพบการเบิกจ่ายเพื่อบริการสาธารณสุขไม่ถูกต้อง
.
พร้อมยืนยันไม่กระทบต่อการรักษาผู้ป่วย โดยได้เตรียมความพร้อมเพื่อเพิ่มทางเลือกให้กับประชาชน เช่น คลินิกเวชกรรม คลินิกชุมชนอบอุ่น คลินิกการพยาบาลและการผดุงครรภ์ และร้านยา ฯลฯ และจัดระบบบริการปฐมภูมิรูปแบบใหม่คือ ระบบบริการการแพทย์ทางไกล (Telemedicine) เป็นต้น
.
มาตการรองรับผู้ป่วยที่ต้องรักษาต่อเนื่อง
1. ผู้ป่วยในที่ยังนอนรักษาตัวอยู่ใน รพ. 9 แห่ง รักษาต่อไปเช่นเดิม จนกว่าจะสิ้นสุดการรักษาโดย สปสช. จะรับผิดชอบค่าใช้จ่าย
2. ผู้ป่วยนัดรักษา 5 กลุ่ม ได้แก่ สตรีใกล้คลอด, ผู้ป่วยมะเร็งที่ต้องรับเคมีบำบัดและรังสีรักษา, ผู้ป่วยมีนัด ทำอัลตราซาวด์, ทำซีทีสแกน และทำ MRI ยังคงรักษาตัวตามนัดต่อไปได้
3. ผู้ป่วยโรคเรื้อรัง เช่น เบาหวาน ความดันโลหิตสูง หอบหืด โรคปอดอุดกั้นเรื้อรัง โรคหลอดเลือดสมอง ฯลฯ ที่มีนัดติดตามอาการให้ไปรับการรักษาตัวต่อที่ ไปรักษาที่คลินิกชุมชนอบอุ่น คลินิกเวชกรรม และศูนย์บริการสาธารณสุขใกล้บ้าน ผู้ป่วยสามารถติดต่อที่หน่วยบริการได้เอง หรือ โทร.มาที่สายด่วน สปสช. 1330 กด 6 เพื่อประสานการรักษาต่อได้
4. ผู้ป่วยเอชไอวี และวัณโรคที่ต้องรับยาต่อเนื่อง ให้ไปรับการรักษาตัวต่อได้ที่ศูนย์บริการสาธารณสุขทั้ง 69 แห่ง หรือโรงพยาบาลของรัฐใกล้บ้าน
5. ผู้ป่วยที่ต้องรับการฟอกไต หรือมีนัดผ่าตัดหัวใจ ทำบอลลูนหัวใจ หรือใส่สายสวนหัวใจ ยังคงรับการรักษาที่ 9 รพ. เดิมได้ตามปกติ
.
สำหรับผู้ที่ยังไม่ป่วยหรือไม่ใช่ผู้ป่วยรักษาต่อเนื่อง แต่ได้สิทธิรับรักษาใน รพ. 9 แห่ง สามารถเลือกหน่วยบริการใหม่ได้ โดยเข้าไปลงทะเบียนในเว็ปไซต์ สปสช. https://www.nhso.go.th/page/hospital
.
สอบถามรายละเอียดเพิ่มเติมได้ที่ สายด่วน สปสช. 1330 กด 6 หรือไลน์ สปสช. @nhso คลิก https://lin.ee/zzn3pU6
#ไทยคู่ฟ้า #ร่วมต้านโควิด19
-------------------
วันอังคารที่ 25 ตุลาคม 2565
สถาบันการเงินเฉพาะกิจบรรเทาภาระหนี้และให้สินเชื่อผู้ประสบอุทกภัย
วันเสาร์ที่ 22 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยภาระหนี้สินและสภาพคล่องของประชาชนที่ได้รับผลกระทบจากสถานการณ์อุทกภัยปี
2565 โดยรับทราบมาตรการของสถาบันการเงินเฉพาะกิจ 7 แห่ง ในการให้ความช่วยเหลือประชาชน เช่น
ธนาคารออมสิน มีมาตรการพักชำระหนี้ และอีก 4 มาตรการสินเชื่อ ธนาคาร ธ.ก.ส. ขยายเวลาชำระหนี้
และมี 2 มาตรการสินเชื่อ ธนาคาร ธอส. ลดเงินงวดและดอกเบี้ย ประนอมหนี้ และ 1 มาตรการสินเชื่อ
ธนาคาร SMEs มี 2 มาตรการช่วยเหลือผู้ประกอบการ SME ธนาคารอิสลามแห่งประเทศไทย
มีมาตรการช่วยเหลือผู้ประสบอุทกภัย ธนาคารเพื่อการส่งออกและนำเข้าแห่งประเทศไทย
มีมาตรการเพิ่มวงเงินกู้ ลดเงินต้นและดอกเบี้ย ผู้สนใจสอบถามเพิ่มเติมได้ที่สาขาของ ธนาคารเฉพาะกิจทั้ง 7
แห่ง ทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 4 ตุลาคม 2565
ผู้ตรวจราชการกระทรวงแรงงาน ประชุม คกก. นโยบายการเปลี่ยนแปลงสภาพภูมิอากาศแห่งชาติ
ผู้ตรวจราชการกระทรวงแรงงาน ประชุม คกก. นโยบายการเปลี่ยนแปลงสภาพภูมิอากาศแห่งชาติ
วันที่ 4 ตุลาคม 2565 เวลา 10.00 น. นายสมาสภ์ ปัทมะสุคนธ์ ผู้ตรวจราชการกระทรวงแรงงาน เข้าร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 3/2565 ณ ห้องประชุมแสงสิงแก้ว ชั้น 5 อาคารกระทรวงแรงงาน โดยที่ประชุมได้พิจารณาร่างยุทธศาสตร์ระยะยาวในการพัฒนาแบบปล่อยก๊าซเรือนกระจกต่ำของประเทศ การมีส่วนร่วม ติดตามประเมินผลและร่างแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศ สมัยที่ 27
+++++++++++++++++++
กองเผยแพร่และประชาสัมพันธ์
4 ตุลาคม 2565
วันจันทร์ที่ 26 กันยายน 2565
ปลัดฯ กอบชัย มอบนโยบายและแลกเปลี่ยนความคิดเห็นในการสัมมนาฯ
ปลัดฯ กอบชัย มอบนโยบายและแลกเปลี่ยนความคิดเห็นในการสัมมนาเพิ่มประสิทธิภาพการบริหารจัดการ การบังคับใช้กฎหมายว่าด้วย รง.เกี่ยวกับกากอุตฯ และปรับปรุงดำเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดำเนินงานตาม พรบ.รง. พ.ศ.2535
จังหวัดชลบุรี : วันนี้ (24 กันยายน 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายและแลกเปลี่ยนความคิดเห็นในการสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม และการปรับปรุงดำเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดำเนินงานตามพระราชบัญญัติโรงงาน พ.ศ.2535 โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสงค์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม ร่วมงาน ณ โรงแรม บางแสนเฮอริเทจ จังหวัดชลบุรี
นอกจากนี้ ยังมีการบรรยายและแลกเปลี่ยนเรียนรู้เกี่ยวกับภาพรวมการปรับปรุงรายการบัญชีตามเกณฑ์คงค้าง ณ วันสิ้นปีงบประมาณ โดยนางสาวนันทกา อมราวดี หัวหน้าฝ่ายการเงิน และนางสาวปิยนุช รอดสงฆ์ หัวหน้าฝ่ายบัญชีและบริหารงบประมาณ และหัวข้อ "การเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม โดยนายสมชัย เอมบำรุง ผู้อำนวยการกองกฎหมาย สำนักงานปลัดกระทรวงอุตสาหกรรม
วันพฤหัสบดีที่ 8 กันยายน 2565
ภาคการท่องเที่ยวส่งสัญญาณฟื้นตัว คาดครึ่งปีหลัง สร้างรายได้ 4 แสนล้านบาท
วันอังคารที่ 9 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจภาคการท่องเที่ยวอย่างต่อเนื่อง โดย 8 เดือนแรกของปี 2565
ส่งสัญญาณฟื้นตัวอย่างชัดเจน คือ มีนักท่องเที่ยวต่างชาติเดินทางเข้ามาแล้วกว่า 4 ล้านคน
ธุรกิจนำเที่ยวและสำรองการเดินทางจดทะเบียนจัดตั้งธุรกิจใหม่ 549 ราย ทุนจดทะเบียน 989 ล้านบาท
เพิ่มขึ้นจากปีก่อน ร้อยละ 169 และ 226 ตามลำดับ
ภาพรวมธุรกิจนำเที่ยวและสำรองการเดินทางที่ดำเนินกิจการอยู่ มีจำนวนทั้งสิ้น 11,891 ราย มูลค่าการลงทุน
4.3 หมื่นล้านบาท ส่วนประมาณการครึ่งปีหลัง คาดว่าจะมีนักท่องเที่ยวต่างชาติเข้ามาราว 7.5 ล้านคน
สร้างรายได้ 4 แสนล้านบาท โดยเป็นผลจากมาตรการส่งเสริมของรัฐบาล เช่น การเปิดเที่ยวบินเส้นทางใหม่
การยกเว้นวีซ่าและขยายเวลาให้อยู่ในไทยได้นานขึ้น และการโพรโมตสถานที่ท่องเที่ยว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 5 ตุลาคม 2565
นายกฯ ลงพื้นที่ตรวจสถานการณ์ “น้ำท่วม” ต่อเนื่อง 6 ต.ค. 65 ไป “หล่มสัก” จ.เพชรบูรณ์
......
พลเอก ประยุทธ์ จันทร์โอชา นายกรัฐมนตรี มีภารกิจลงพื้นที่ อ.หล่มสัก จ.เพชรบูรณ์ เพื่อตรวจติดตามการแก้ไขปัญหาน้ำท่วม ในวันพฤหัสบดีที่ 6 ต.ค. 65
.
ทั้งนี้ นายกฯ จะไปพบปะพูดคุยและให้กำลังใจผู้ประสบอุทกภัยใน 3 พื้นที่ของ อ.หล่มสัก ประกอบด้วย หมู่ 11 ต.ตาลเดี่ยว, บริเวณพิพิธภัณฑ์หล่มสัก และบริเวณสวนสาธารณะดงตาล
.
เนื่องจาก จ.เพชรบูรณ์ เป็นหนึ่งในจังหวัดภาคเหนือที่ได้รับผลกระทบจากอิทธิพลร่องมรสุม หย่อมความกดอากาศต่ำ ประกอบกับสถานการณ์พายุโนรู ทำให้มีฝนตกหนักถึงหนักมาก ส่งผลให้เกิดสถานการณ์น้ำท่วมฉับพลัน น้ำป่าไหลหลาก เกิดอุทกภัยในพื้นที่หลายอำเภอ
.
อ่านเพิ่มเติม คลิกhttps://www.thaigov.go.th/news/contents/details/60065
#ไทยคู่ฟ้า#สื่อสารรัฐบาลไทย
-------------------
วันอาทิตย์ที่ 9 ตุลาคม 2565
“ดีอีเอส” พบเพจต้องสงสัยโกงเงินบริจาคทำบุญเหตุการณ์กราดยิงหนองบัวลำภู ย้ำ! เจอรีบแจ้งเพื่อปิดกั้นทันที
“ดีอีเอส” พบเพจต้องสงสัยโกงเงินบริจาคทำบุญเหตุการณ์กราดยิงหนองบัวลำภู ย้ำ! เจอรีบแจ้งเพื่อปิดกั้นทันที
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าจากการที่สื่อต่างๆและกระทรวงดิจิทัลเพื่อเศรษฐกิจและสังคมแจ้งเตือนให้ระวังมิจฉาชีพในสื่อสังคมออนไลน์ใช้โอกาสเปิดรับบริจาคทำบุญครอบครัวผู้เสียชีวิตเหตุการณ์ที่จ.หนองบัวลำภูผ่านบัญชีธนาคารนั้น
โดยพบมีผู้โพสต์ทางโซเชียลมีเดียจำนวน13เพจ ได้โพสต์หมายเลขบัญชีรับโอนร่วมทำบุญเข้าข่ายต้องสงสัย2เพจถึงแม้แอดมินเพจได้มีการลบโพสต์ออกไปแล้วขณะนี้เจ้าหน้าที่ได้ส่งข้อมูลเพิ่มเติมให้แก่เจ้าหน้าที่ตำรวจตรวจสอบแล้วซึ่งหากพบมีการกระทำความผิดจะดำเนินการตามกฎหมายอย่างเคร่งครัดและทันท่วงทีต่อไป จึงขอเน้นย้ำให้พี่น้องประชาชนตระหนักและตรวจสอบรายละเอียดก่อนที่จะโอนเงินบริจาคเพื่อไม่ตกเป็นเหยื่อของผู้ไม่หวังดี ซึ่งการโพสต์ดังกล่าวหากตรวจสอบพบการหลอกลวงประชาชนแล้วมีลักษณะเข้าข่ายนำเข้าข้อมูลอันเป็นเท็จตามพรบ.การกระทำผิดเกี่ยวกับคอมพิวเตอร์ 14 (1)มีโทษจําคุกไม่เกิน5ปีหรือปรับไม่เกินหนึ่งแสนบาทหรือทั้งจําทั้งปรับและอาจเข้าข่ายฉ้อโกงตามประมวลกฎหมายอาญามาตรา341โทษจำคุกไม่เกินสามปีหรือปรับไม่เกินหกพันบาท หรือทั้งจำทั้งปรับ
ทั้งนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม ได้สั่งการให้เจ้าหน้าที่เฝ้าระวังผ่านช่องทางต่างๆเช่นFacebook /YouTube /IG และประสานงานกับเจ้าหน้าที่ตำรวจในการดำเนินการตามกฎหมายต่อผู้กระทำความผิดต่อไป
****************
วันพุธที่ 26 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 29
...
กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 29
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทำให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดำเนินการเร่งช่วยเหลือผู้ประสบอุทกภัย โดยในวันที่ 25 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือ ผู้ประสบอุทกภัยอย่างต่อเนื่องเป็นวันที่ 29 โดยตั้งศูนย์อำนวยการ 7 จุด เจ้าหน้าที่ 35 นาย เรือ 10 ลำ รถ 10 คัน ดังนี้
สำนักงานเจ้าท่าภูมิภาคที่ 7 จัดส่งน้ำดื่ม ถุงยังชีพ ข้าวกล่อง และรับ - ส่งประชาชน
- สาขาอุบลราชธานี ร่วมกับ สำนักงานพัฒนาและบำรุงรักษาทางน้ำที่ 8 ช่วยเหลือประชาชนพื้นที่ เทศบาลวารินชำราบ อ.วารินชำราบ จ.อุบลราชธานี วงเวียนน้ำพุ เทศบาลอุบลราชธานี อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สำนักงานพัฒนาและบำรุงรักษาทางน้ำที่ 5 ช่วยเหลือประชาชน พื้นที่บ้านวังทอง อ.ทุ่งเขาหลวง จ.ร้อยเอ็ด บ้านหนองไชยวาน หมู่ที่ 13 ต.บึงงาม อ.ทุ่งเขาหลวง จ.ร้อยเอ็ด บ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกำลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
วันอาทิตย์ที่ 11 กันยายน 2565
"ทิพานัน" แจ้งข่าวประชาชนถูกเรียกเป็นพยานคดีทุจริต "เราเที่ยวด้วยกัน"  ให้ติดต่อสถานีตำรวจเจ้าของคดีก่อน
"ทิพานัน" แจ้งข่าวประชาชนถูกเรียกเป็นพยานคดีทุจริต "เราเที่ยวด้วยกัน"  ให้ติดต่อสถานีตำรวจเจ้าของคดีก่อน เพื่อขอให้ปากคำใกล้บ้าน  ย้ำคดีเดียวไม่เกี่ยวกับคดีอื่น ยันรัฐบาลเข้มปราบทุจริตโครงการรัฐ  ชี้นโยบายดีต้องมีความซื่อสัตย์ทั้งระบบ
วันนี้ 11 ก.ย. ุ65 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาลมีนโยบายในการปราบปรามการทุจริตโครงการรัฐ พร้อมเปิดศูนย์ปราบปรามอาชญากรรมทางเทคโนโลยีและสารสนเทศ โดยได้ดำเนินการอย่างจริงจังและเข้มข้น เพื่อไม่ให้เม็ดเงินงบประมาณของประเทศเกิดการรั่วไหลนั้น พบว่าการดำเนินโครงการเราเที่ยวด้วยกัน ระยะที่ผ่านมา ช่วงวันที่ 1 ก.ย. 64 - 1 ม.ค. 65 มีการดำเนินคดีอาญากับผู้ทุจริตโครงการเราเที่ยวด้วยกันแล้ว 323 คดี
น.ส. ทิพานัน กล่าวว่า ในการดำเนินการเอาผิดกับผู้ทุจริตได้นั้น อาจมีกรณีที่ต้องขอข้อมูลจากผู้ใช้สิทธิโครงการเป็นพยานในคดี หากโรงแรมหรือที่พักที่เข้าไปใช้สิทธินั้นมีการทุจริต โดยประชาชนที่ได้รับหมายเรียกให้ไปเป็นพยานในคดีทุจริตโครงการเราเที่ยวด้วยกัน ซึ่งอาจอยู่ในพื้นที่ห่างไกลจากสถานีตำรวจภูธรเจ้าของคดีนั้น เช่น ต้องเดินทางข้ามจังหวัด ก็ขอให้ประชาชนรีบติดต่อสถานีตำรวจตามหมายเรียก เพื่อขอคำแนะนำ และแจ้งถึงปัญหาการเดินทางในการไปเป็นพยานในโครงการเราเที่ยวด้วยกัน และขอให้ปากคำกับพนักงานสอบสวนที่สถานีตำรวจภูธร หรือสถานีตำรวจนครบาลในพื้นที่ที่ตนเองพักอาศัยอยู่ จากนั้นสถานีตำรวจที่ท่านให้ปากคำ จะรวบรวมข้อมูลส่งไปยังศูนย์ปราบปรามอาชญากรรมทางเทคโนโลยีสารสนเทศเพื่อส่งต่อไปยังสถานีตำรวจเจ้าของคดีนั้นๆ ต่อไป
“รัฐบาลมีความห่วงใยพี่น้องประชาชนจะได้รับผลกระทบ ดังนั้นจึงขอประชาสัมพันธ์ให้เกิดความเข้าใจ ให้รีบติดต่อสถานีตำรวจเจ้าของคดีก่อนเดินทางไปพบพนักงานสอบสวน เพื่อไม่ให้เสียเวลาและค่าใช้จ่ายในการเดินทางไปเป็นพยาน สำหรับคดีทุจริตโครงการเที่ยวด้วยกันคดีเดียวเท่านั้น ไม่เกี่ยวกับคดีอื่นๆ”น.ส.ทิพานัน กล่าว
น.ส.ทิพานัน กล่าวว่า ประชาชนให้ความสนใจโครงการเราเที่ยวด้วยกัน เฟส 4 ส่วนต่อขยาย ที่รัฐบาลเปิดให้ลงทะเบียน จองโรงแรม-ที่พักจำนวนสิทธิ 1.5 ล้านสิทธิโดยมียอดผู้ลงทะเบียนจองสิทธิที่พัก-โรงแรม เต็ม 1.5 ล้านสิทธิแล้วเมื่อวันที่ 1 กันยายน 2565 ที่ผ่านมา สะท้อนศักยภาพของโครงการที่ช่วยกระตุ้นการใช้จ่ายภาคประชาชน ผ่านการท่องเที่ยวภายในประเทศ ช่วยเพิ่มสภาพคล่องให้ ผู้ประกอบการธุรกิจโรงแรมและธุรกิจที่เกี่ยวเนื่อง สนับสนุนการสร้างงานและฟื้นฟูเศรษฐกิจของประเทศ โดยผลสำรวจของสมาคมโรงแรมไทย ร่วมกับธนาคารแห่งประเทศไทย (ธปท.) พบว่า อัตราการเข้าพักเดือนสิงหาคม 2565 เฉลี่ยอยู่ที่ 48% เพิ่มขึ้นจากเดือนก่อน และเพิ่มขึ้นจากเดือนเดียวกันของปีก่อน ขณะที่โรงแรมที่มีรายได้กลับมาเกิน 50% มีสัดส่วนเพิ่มขึ้นจากกลุ่มโรงแรมมากกว่า 4 ดาวเป็นหลัก
“รัฐบาลพยายามแสวงหามาตรการต่างๆ เพื่อบรรเทาความเดือดร้อนและช่วยเหลือพี่น้องประชาชนให้ครอบคลุมทั่วถึงทุกกลุ่ม โครงการต่างๆ ที่ประชาชนพึงพอใจ แก้ไขปัญหาตรงจุดเป็นผลสำเร็จได้ จำเป็นต้องอาศัยความซื่อสัตย์และสุจริตของทุกฝ่ายและทั้งระบบ เพื่อประโยชน์ของพี่น้องประชาชนและประเทศชาติอย่างแท้จริง”น.ส.ทิพานัน กล่าว
วันพุธที่ 28 กันยายน 2565
กระทรวงอุตสาหกรรม จัดกิจกรรมเนื่องในวันพระราชทาน ธงชาติไทย 28 กันยายน ประจำปี 2565
กระทรวงอุตสาหกรรม จัดกิจกรรมเนื่องในวันพระราชทาน ธงชาติไทย 28 กันยายน ประจำปี 2565
วันนี้ (28 กันยายน 2565) เวลา 08.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นำคณะผู้บริหารกระทรวงอุตสาหกรรม ร่วมกิจกรรมเนื่องในวันพระราชทาน ธงชาติไทย 28 กันยายน ประจำปี 2565 โดยมีนายจุลพงษ์ ทวีศรี รองปลัดกระทรวงอุตสาหกรรม นายสมพล โนดไทง นายวีระกิตติ์ รันทกิจธนวัชร์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ข้าราชการ และ พนักงานกระทรวงอุตสาหกรรม ร่วมกิจกรรม ณ ห้องโถง ชั้น 1 อาคารสำนักงานปลัดกระทรวงอุตสาหกรรม ซึ่งการจัดงานในวันนี้จัดขึ้นเพื่อเป็นการรำลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย และเพื่อให้เห็นถึงความสำคัญในฐานะที่ธงชาติไทยเป็นสัญลักษณ์แห่งการร่วมแรงร่วมใจเป็นหนึ่งเดียวของคนไทย รัฐบาลได้ประกาศให้วันที่ 28 กันยายนของทุกปี เป็นวันพระราชทานธงชาติไทย และจัดให้มีพิธีการเชิญธงชาติขึ้นสู่เสาในเวลา 08.00 น.
วันพฤหัสบดีที่ 1 กันยายน 2565
รัฐมนตรีเกษตรฯ เปิดงานวันครบรอบ 50 ปี ชุมนุมสหกรณ์ออมทรัพย์แห่งประเทศไทย จำกัด
รัฐมนตรีเกษตรฯ เปิดงานวันครบรอบ 50 ปี ชุมนุมสหกรณ์ออมทรัพย์แห่งประเทศไทย จำกัด พร้อมเดินเคียงข้างสหกรณ์ทั้งประเทศ เพื่อประสิทธิภาพการดำเนินงานและความโปร่งใสให้สมาชิกมากที่สุด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดงานวันครบรอบ 50 ปี ชุมนุมสหกรณ์ออมทรัพย์แห่งประเทศไทย จำกัด (ชสอ.) ณ สำนักงานชุมนุมสหกรณ์ออมทรัพย์แห่งประเทศไทย จำกัด จังหวัดนนทบุรี ว่า จากผลการดำเนินงานของชุมนุมสหกรณ์ออมทรัพย์ฯ และขบวนการสหกรณ์ออมทรัพย์ ทำให้ทราบว่าตลอดระยะ 50 ปีที่ผ่านมา ชุมนุมสหกรณ์ออมทรัพย์แห่งประเทศไทย จำกัด มีการเติบโตอย่างต่อเนื่อง จากการรวมตัวของสหกรณ์ออมทรัพย์ไม่กี่แห่งจนเป็นที่พึ่งและไว้วางใจของสหกรณ์ออมทรัพย์ในประเทศไทย ทั้งในด้านการเงิน และการพัฒนาในทุกด้าน รวมทั้งเป็นแกนหลักในการขับเคลื่อนการพัฒนาขบวนการสหกรณ์ทั้งระบบให้มีความเข้มแข็งและเติบโตอย่างยั่งยืนต่อเนื่องตลอดมา และยังเป็นที่รู้จักและยอมรับของขบวนการสหกรณ์ออมทรัพย์ในต่างประเทศด้วย ซึ่งชุมนุมสหกรณ์ออมทรัพย์ฯ ถือเป็นศูนย์รวมของสหกรณ์ออมทรัพย์ที่มีบทบาทสำคัญในการร่วมมือและประสานการทำงานกับสมาชิกสหกรณ์ออมทรัพย์ของหน่วยงานภาครัฐและเอกชนทั่วประเทศ ในฐานะเป็นศูนย์กลางทางการเงิน การศึกษา การพัฒนาเทคโนโลยี และการรักษาสิทธิประโยชน์ของขบวนการสหกรณ์ ตลอดจนการสร้างความเข้มแข็งให้กับสหกรณ์ออมทรัพย์และขบวนการสหกรณ์ในประเทศและระหว่างประเทศ จนสามารถขับเคลื่อนองค์กรไปสู่ทิศทางที่ดีและมีประสิทธิภาพ ในการร่วมกันพัฒนากิจการสหกรณ์ออมทรัพย์ให้มีความก้าวหน้าอันส่งผลดีต่อการพัฒนาคุณภาพชีวิต สามารถพัฒนาเศรษฐกิจและสังคมของประเทศ
ทั้งนี้ ชสอ. เป็นชุมนุมสหกรณ์ระดับประเทศ ที่มีวัตถุประสงค์เพื่อเป็นศูนย์กลางความร่วมมือของสหกรณ์ออมทรัพย์ในการให้บริการและสร้างสวัสดิการแก่สมาชิกตามอุดมการณ์สหกรณ์ ตลอดจนสร้างความเข้มแข็งให้กับสหกรณ์สมาชิกและขบวนการสหกรณ์ออมทรัพย์ของประเทศไทย จนเป็นที่ยอมรับของขบวนการณ์ออมทรัพย์ในประเทศไทยและต่างประเทศ ซึ่งปัจจุบันชุมนุมสหกรณ์ออมทรัพย์ฯ มีสหกรณ์ออมทรัพย์ทั่วประเทศ เป็นสมาชิก 1,098 สหกรณ์ มีสินทรัพย์รวมกว่า 1.3 แสนล้านบาท มีสมาชิกกว่า 3 ล้านคนทั่วประเทศ ส่งเสริมให้เกิดการออมในระบบสหกรณ์ออมทรัพย์ รวมกว่า 2.6 ล้านล้านบาท สินทรัพย์รวมทั้งระบบกว่า 3 ล้านล้านบาท สามารถบริหารกิจการของสหกรณ์ให้มีความก้าวหน้า ทันสมัย และมีประสิทธิภาพอย่างต่อเป็นประโยชน์ต่อสมาชิกและสังคมไทย โดยรวมจากสหกรณ์สมาชิก ซึ่งจัดตั้งอยู่ในหน่วยงานราชการ เอกชน หลากหลายอาชีพ เป็นที่ประจักษ์ถึงความมุ่งมั่นเพื่อร่วมกันสร้างระบบการบริหารจัดการที่ดีให้กับสหกรณ์ได้เติบโตอย่างเข้มแข็งและยั่งยืน
"รู้สึกยินดีที่ได้เห็นความสำเร็จของ ชสอ. ที่ได้ดำเนินการต่อเนื่องมา 50 ปี ซึ่งการดำเนินงานของ ชสอ. ถือว่าเป็นแหล่งเงินที่ใหญ่ของประเทศ การดำเนินการสหกรณ์จึงเป็นส่วนสำคัญที่จะให้ประเทศชาติประสบความสำเร็จและถือเป็นการสร้างฐานรากที่มั่นคง อย่างไรก็ตาม ความสำเร็จของทุกสหกรณ์จะต้องมีผู้บริหารที่ดี โดยจะต้องมีการบริหารที่โปร่งใส่ ให้สมาชิกสามารถตรวจสอบได้ จึงจะประสบความสำเร็จ และในส่วนของกระทรวงเกษตรและสหกรณ์พร้อมเดินเคียงข้างสหกรณ์ทั้งประเทศ สิ่งไหนเป็นข้อบกพร่องต้องร่วมกันแก้ไข ยืนยันว่ากระทรวงเกษตรฯ ไม่ได้จ้องจับผิด แต่ต้องการเพิ่มประสิทธิภาพการดำเนินงานและความโปร่งใสให้สมาชิกมากที่สุด จึงเชื่อว่าการดำเนินงานต่อจากนี้จะสร้างประโยชน์ สร้างความเจริญ และความมั่นคงให้ประเทศชาติต่อไปอย่างแน่นอน" ดร.เฉลิมชัย กล่าว
วันพุธที่ 21 กันยายน 2565
ครม.เห็นชอบแผนการขับเคลื่อนการพัฒนาระเบียงเศรษฐกิจพิเศษ หวังกระจายความเจริญสู่ภูมิภาค ลดความเหลื่อมล้ำทางรายได้ ยกระดับคุณภาพชีวิตของประชาชน
ครม.เห็นชอบแผนการขับเคลื่อนการพัฒนาระเบียงเศรษฐกิจพิเศษ หวังกระจายความเจริญสู่ภูมิภาค ลดความเหลื่อมล้ำทางรายได้ ยกระดับคุณภาพชีวิตของประชาชน และเสริมสร้างความมั่นคงในพื้นที่บริเวณชายแดน
วันนี้ (21 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า คณะรัฐมนตรีเห็นชอบแผนการขับเคลื่อนการพัฒนาระเบียงเศรษฐกิจพิเศษ โดยได้พิจารณาองค์ประกอบการพัฒนาระเบียงเศรษฐกิจพิเศษ 5 ด้าน และการขับเคลื่อนการดำเนินงาน ดังนี้ 1.การให้สิทธิประโยชน์และการอำนวยความสะดวกการลงทุน 2.การพัฒนาห่วงโซ่การผลิตและบริหาร 3.การวิจัยและพัฒนาและการถ่ายทอดเทคโนโลยี 4.การพัฒนาโครงสร้างพื้นฐาน และ 5.การพัฒนาแรงงานและสนับสนุนผู้ประกอบการ พร้อมทั้ง กำหนดขอบเขตพื้นที่ กิจการเป้าหมาย และสิทธิประโยชน์ในระเบียงเศรษฐกิจพิเศษ ประกอบด้วย พื้นที่จังหวัดเชียงราย จังหวัดเชียงใหม่ จังหวัดลำพูน และจังหวัดลำปาง เป็นระเบียงเศรษฐกิจพิเศษภาคเหนือ พื้นที่จังหวัดพระนครศรีอยุธยา จังหวัดนครปฐม จังหวัดสุพรรณบุรี และจังหวัดกาญจนบุรี เป็นระเบียงเศรษฐกิจพิเศษภาคกลาง – ตะวันตก พื้นที่จังหวัดนครราชสีมา จังหวัดขอนแก่น จังหวัดอุดรธานี และจังหวัดหนองคาย เป็นระเบียงเศรษฐกิจพิเศษภาคตะวันออกเฉียงเหนือ จังหวัดชุมพร จังหวัดระนอง จังหวัดสุราษฎร์ธานี และจังหวัดนครศรีธรรมราช เป็นระเบียงเศรษฐกิจพิเศษภาคใต้
นางสาวรัชดาฯ กล่าวถึงความก้าวหน้าการด้านการสร้างรายได้ และเพิ่มขีดความสามารถในการแข่งขันระเบียงเศรษฐกิจพิเศษใน 4 ภาค (ระเบียงเศรษฐกิจพิเศษภาคเหนือ ระเบียงเศรษฐกิจพิเศษภาคกลาง – ตะวันตก ระเบียงเศรษฐกิจพิเศษภาคตะวันออกเฉียงเหนือ ระเบียงเศรษฐกิจพิเศษภาคใต้) ว่า มูลค่าการลงทุนในปี 2564 จำนวน 118,637 ล้านบาท มีการดำเนินโครางการสำคัญ ทั้งในด้านการพัฒนาโครงสร้างพื้นฐาน การยกระดับกิจกรรมทางเศรษฐกิจ การใช้ประโยชน์อทุยานวิทยาศาสตร์และสถาบันการศึกษาในพื้นที่ และการส่งเสริมและสนับสนุนด้านวิจัยและพัฒนา และถ่ายทอดเทคโนโลยีและนวัตกรรม ส่วนเขตพัฒนาเขตเศรษฐกิจพิเศษชายแดน 10 แห่ง ได้แก่ จังหวัดตาก มุกดาหาร สระแก้ว ตราด สงขลา หนองคาย นราธิวาส เชียงราย นครพนม และจังหวัดกาญจนบุรี เกิดการลงทุนภาคเอกชน (ปี 2558 – เมษายน 2565) จำนวน 36,882 ล้านบาท ด้านโครงสร้างพื้นฐานและด่านศุลกากรแล้วเสร็จร้อยละ 89%
“ผลสำเร็จของการพัฒนาเขตเศรษฐกิจพิเศษ ทำให้การกระจายความเจริญสู่ภูมิภาค ลดความเหลื่อมล้ำทางรายได้ ยกระดับคุณภาพชีวิตของประชาชน และเสริมสร้างความมั่นคงในพื้นที่บริเวณชายแดน รวมทั้ง เพิ่มความสามารถในการแข่งขันและการเชื่อมโยงกับประเทศเพื่อนบ้าน รัฐบาลพร้อมสนับสนุนเพื่อให้มีการเข้ามาลงทุนในพื้นที่นั้น ๆ อีกทั้งยังมีกฎหมาย มาตรการ หรือสิทธิพิเศษต่างๆ ที่จูงใจนักลงทุนให้เข้ามาทำธุรกิจในเขตพื้นที่เศรษฐกิจพิเศษอีกด้วย โดยสิทธิประโยชน์ต่างๆ จะเป็นในเรื่องของกฎระเบียบที่มีความผ่อนปรนเป็นพิเศษ รวมถึงสิทธิประโยชน์ทางด้านภาษี และอื่น ๆ อีกมากมาย” นางสาวรัชดาฯ กล่าว
........................
วันอังคารที่ 30 สิงหาคม 2565
ภาพข่าว : เปิดกิจกรรมการเสริมสร้างความเข้มแข็งให้ระบบและบริการสนับสนุนทางจิตใจ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นางคยองซอน คิม ผู้อำนวยการองค์การยูนิเซฟประเทศไทย และคณะผู้บริหาร เปิดกิจกรรมการเสริมสร้างความเข้มแข็งให้ระบบแล
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขนางคยองซอน คิม ผู้อำนวยการองค์การยูนิเซฟประเทศไทย และคณะผู้บริหาร เปิดกิจกรรมการเสริมสร้างความเข้มแข็งให้ระบบและบริการสนับสนุนทางจิตใจ และจิตสังคมสำหรับเด็กและเยาวชนในประเทศไทย ขับเคลื่อนนโยบายเชิงรุกและสนับสนุนความร่วมมือทุกจากทุกภาคส่วน ให้เด็กและเยาวชนเข้าถึงการบริการด้านสุขภาพจิตเพื่อช่วยเหลือเด็กไทยและป้องกันปัญหาการฆ่าตัวตาย ที่ รพ.ศรีธัญญา จ.นนทบุรี *******************
ดาวน์โหลดภาพเพิ่มเติมได้ที่https://bit.ly/3cu7J8V